cyanic-selkie/wikianc huggingface dataset:
СУ „Никола Карев“ - Струмица
Машинска струка
Машинската струка наставата ја изведува во училници и кабинети.Практичната настава се изведува во 3 кабинети и 3 работилници (една работилница за образовниот профил Металостругар, а другите две за Бравар и Инсталатер на водовод). Кабинетите и работилниците се опремени со опрема, машини, алат и материјал потребни за квалитетно реализирање на практичната настава. За изведување на практичната настава, Машинската струка соработува со претпријатија од соодветната дејност од Општината.
Текстилна струка
Образовен профил со четиригодишно образование:
Образовен профил со тригодишно образование:
Текстилната струка наставата ја изведува во училници и две кабинет-училници за стручните предмети од конфекциско занимање. Практичната настава се изведува во две работилници опремени со индустриски обични машини за шиење, две специјални машини за оплетување и две кофекциски пегли на пареа. Во работилниците има и прилагоден простор со маси за кроење.
Практична настава се изведува и во претпријатијата низ општината.
Сообраќајна струка
Образовни профили со четиригодишно образование:
Двата профила во сообраќајната струка Техничар за патен сообраќај и Техничар за транспорт и шпедиција почнувајќи од 2005/06 учебна година, наставата ја изведуваат по нова програма. Наставата се изведува во опремени кабинети училници а дел од истата се изведува практично во претпријатија сродни на таа струка. Кабинетите се опремени со голем број на делови и склопови од моторни возила, компјутер со виртуелана симулација на поедини процеси како на принцип на работа на моторите така и на принцип на работа на поедини склопови и агрегати, Кабинет за безбедност во сообраќајот со собраќајни знаци и семафори.
Градежна струка
Образовни профили со четиригодишно образование:
Образовни профили со тригодишно образование:
Шумарско - дрвопреработувачка струка
Шумарско-Дрвопреработувачката струка, наставата ја изведува во училница и работилница-кабинет, кои се во непосредна близина. Практичната настава се изведува во работилница со користење на потребни материјали (масивно дрво и плочести материјали). Обработката на дрвото во кабинетот-работилница се врши со рачен алат и машински.
Освоени награди
Училиштето зема активно учество уште од самите почетоци на струмичкиот карневал. Карневалските маски во цело се изработуваат во училиштето од самите ученици и карневалскиот тим на професори. Досега училиштето има освоено повеќе награди, а оваа година го освои првото место со маската „Царство на Пауните“ во конкуренција на групмни маски со над 50 учесници. Исто така има учествувано на повеќе карневали во соседните држави како што се Бугарија (Перник) Грција (Патра), Србија (Панчево, Шабац, Врњачка Бања), Црна Гора (Будва), Хрватска (Дубровник), Словенија (Птуј, Шоштањ, Мозирија.
Гарлип
Гарлип (Garlipp) — село и поранешна општина во округот Штендал, во Саксонија-Анхалт, Германија. Од 1 јануари 2010 е дел од градот Бизмарк.
Општина Штип
Општина Штип — општина во Источна Македонија со седиште во градот Штип.
Местоположба
Општината Штип се наоѓа во средното сливно подрачје на реката Брегалница, во центарот на Источна Македонија. Има површина од на која, според пописот од 2002 година, живеат 47 796 жители. Подрачјето претежно е со планинска и ридска местоположба, со исклучок на Кочанската, Овчеполската и Лакавичката Котлина со долините на реките Брегалница и Крива Лакавица. Просечната висинска разлика, помеѓу планинските сртови и рамнинските предели по теченијата на реките, изнесува 1 300, а средната надморска висина е 250 метри. Општина Штип лежи во средното сливно подрачје на реката Брегалница. Се граничи со седум општини и тоа: Радовиш, Конче, Неготино, Градско, Лозово, Свети Николе и Карбинци, со добра местоположба и патна поврзаност.
Општината се одликува со претежно планински и ридски релјеф, како и умерено-континентална клима, со одредено влијание на изменета средоземна клима. Просечната годишна температура изнесува 12,9 целзиусови степени, а највисоки температури се измерени во август, додека најниски во јануари. Штипската општина претставува исклучително ветровите подрачје, а ветровите дуваат преку целата година, при што општината има дури 270 денови воздушно струење. Сето тоа резултира со претежно чист воздух.
Историја
Археолошките наоди ја потврдуваат исклучително долгата историја на Штип и околината. Така, во околината на Штип се најдени населби од времето на праисторијата, на наоѓалиштата: "Баби", "Фортуна", "Криви Дол" и "Караорман".
Демографија
Во општина Штип, која вклучува 71 населено место и претставува 3,1% од површината на Македонија, живеат вкупно 47 796 жители. Националната структура на општината ја сочинуваат:
Населени места
Населени места во Општина Штип:
Штип, Балталија, Брест, Врсаково, Горачино, Доброшани, Долани, Драгоево, Едеклерци, Јамуларци, Калапетровци, Кошево, Криви Дол, Лакавица, Лесковица, Липов Дол, Љуботен, Никоман, Ново Село (населба), Ново Село (село), Пенуш, Пиперово, Почивало, Пухче, Сарчиево, Селце, Скандалци, Софилари, Стар Караорман, Степанци, Суво Грло, Судик, Сушево, Танатарци, Тестемелци, Топлик, Хаџи-Реџепли, Хаџи-Сејдели, Хаџи-Хамзали, Црешка, Чардаклија, Чифлик, Шашаварлија и Шопур.
Самоуправа и политика
Градоначалник на општина Штип е Иван Јорданов од редовите на ВМРО-ДПМНЕ. Тој бил избран на локалните избори од 2021 година за мандат од четири години. Советот на општина Штип е составен од 23 члена. Според последните локални избори од 2017 година, членовите на советот според политичката припадност за мандатот 2017-2021 се:
Теориска физика
Теориската физика е гранка на физиката која ги користи математички модели и апстракции, во обид да се објаснат природните физички појави. Самата суштина на теориската физика е математички фундирана физика, по правило со употреба и на други концептуални и логички техники и методологии. Целта е да се рационализираат, објаснат и предвидат природните појави и нивните карактеристични аспекти и особености.
Анета Мицевска
Анета Мицевска е македонска поп-фолк пејачка и е дел од Група Молика и глумица.
Теориска физика
Прогрес на физиката како наука во најголем дел е условен од односот мегу теоријата и екпериментите. Теориската физика тежнее да даде егзакниот смисол на опсервираните појави и да воспоставува гененрализирани концепти, аналитичко - синтетички методи и пофундаментални физички видувања. Теориската физика особено има за задача да воведе закони и принципи кои имаат поопшта физичка вредност и методолошката примена.
Истакнати теориски физичари
Познатите теориски физичари се:
Physik
Паскал Паскалевски
Паскал Паскалевски (14 јануари 1914 - 13 мај 2004) — македонски поет, драмски автор, собирач на народни песни, преведувач и публицист.
Животопис
Паскал е роден во село Долени, Костурско, Егејска Македонија на 14 јануари 1914 година. Учесник во Граѓанската Војна во Грција (1945-1949). Бил директор на курсот „Гоце Делчев“ за народни учители во слободна Преспа. По војната работел како професионален новинар во Македонија, Полска и Бугарија. Покренал и уредувал повеќе весници и списанија - „Непокорен“, „Нова Македонка“, „Билтен“ и „Единство“. Бил уредник и водител на часот по македонски јазик на Радио Варшава и соработник на весникот „Демократија“. Прогонуван и затворан во Грција, Македонија, Полска и Бугарија. Член на ДПМ од 1997 година. Автор е на книгите: Пролет над Егеј (поезија, 1949), Шест сонети (1958), Народни песни од Егејска Македонија (1959), Пролет над Егеј (собрано дело, 1997).
ФК Граѓански Скопје
ФК Граѓански Скопје (подоцна ФК Македонија) — поранешен фудбалски клуб од Скопје кој двапати се натпреварувал во Првата југословенска лига во периодот од 1923 до 1940 год, а потоа и во бугарското првенство од 1941 до 1944 г. Со окупацијата на Вардарска Македонија од страна на бугарите 1941 година клубот бил преименуван во ФК Македонија Скопје и настапувал во бугарското фудбалско првенство под тоа име.
Историја
Клубот бил создаден во 1922 година и бил единствениот и најуспешна екипа од Македонија (тогашна Вардарска Бановина како дел од Кралството Југославија) кој се натпреварувал во тогашната Прва Југословенска Лига во периодот од 1923 година до почетокот на Втората светска војна.
Во 1941 година клубот прекинал да постои поради почетокот на Втората светска војна, како и окупацијата на Вардарска Македонија од бугарските фашисти кои биле дел од Силите на оската. Повеќето од играчите, како и тренерот Илеш Шпиц се придружиле на новоформираниот клуб ФК Македонија во кој се слеале и другите фудбалски екипи од Скопје како ССК, ЖСК, Победа и Југ. Во новата фудбалска средина клубот се натпреварувал од 1941 до 1944, при што го освоил второто место во 1942 година губејќи во финалето на бугарското првенство од Левски.
После ослободувањето од фашистичката окупација, клубот се враќа да игра во југословенското првенство, а во 1947 г. се спојува со Победа и се формира новиот клуб ФК Вардар кој ќе биде најуспешниот македонски клуб во Првата југословенска лига, но и подоцна во независна Македонија.
Најпознат играч во ФК Граѓански (ФК Македонија) бил Кирил Симоновски кој играл како лев бек, подоцна играл и за ФК Партизан и со нив освоил два шампионата и еден куп. Тој исто така имал успешна кариера и како тренер во Југославија и Грција.
Кондариотиса
Географија и местоположба
Селото се наоѓа на 9 километри јужно од градот Катерина и на 8 километри јужно од Дион.
Селото се наоѓа на надморска височина од 80 метри.
Демографија
Во селото според пописот од 1961 година живееле 680 жители, во 1971 година имало 701 жител, во 1981 година имало 674 жители, додека во 1991 година имало 751 жител. Денеска, населението на селото е 1662 жители според пописот од 2011 година.
Света Луција
Света Луција (Saint Lucia, Sainte-Lucie) — островска држава во Средна Америка, поточно дел е од Карипските Острови Мали Антили. Источно до државата се наоѓа Атлантскиот Океан, додека западно од државата се наоѓа Карипското Море. Северно од Света Луција се наоѓа Свети Винцент и Гренадините, северозападно се наоѓа Барбадос и јужно се наоѓа зависниот остров Мартиник. Вкупната површина на земјата изнесува 620 км2 каде живеат околу 160.000 жители. Главен град на Света Луција е Кастри.
Први колонизатори на Света Луција биле Французите. Тие потпишале договор со месното население во 1660 година. Во периодот од 1663 до 1667 година Света Луција била преземена од Велика Британија, но долг период владеењето на островот се менувал помеѓу Франција и Велика Британија. Во 1814 година Битанија конечно воспоставила целосна власт на островот. Својата независност Света Луција ја добила на 22 февруари 1979 година. Света Луција е член на Комонвелтот на нации и на Франкофонијата.
Географија и клима
Света Луција се наоѓа во Средна Америка и е дел од Малите Антили. Источно од државата се наоѓа Атлантскиот Океан, додека западо се наоѓа Карипското Море. На север од државата се наоѓа Свети Винцент и Гренадините, северозападно е Барбадос и јужно е зависниот остров Мартиник. Вкупната површина на Света Луција е620 км2 каде живеат околу 173.765 жители.
Вулканскиот остров Света Луција е со најмногу планини одошто кој и да било останат карипски остров. Највисок врв во Света Луција е Маунт Гими со 950 метри надморска височина. Главен град на државата е Кастри каде живее една третина од населението. Климата во Света Луција е тропска, со повремени ветрови. Околу брегот на Света Луција има неколку мали островчиња и карпи.
Политички систем
Света Луција е уставна монархија и на чело на државата е кралот Чарлс III. Кралот на островот е претставена од генералниот гувернер на Света Луција. Извршната власт во државата е во рацете на премиерот и неговиот кабинет на министри. Наромално, премиерот е водач на победничката партија на парламентарните избори за пратеници во собранието. Собранието на Света Луција има капацитет од 17 пратенички места. Покрај собранието, Света Луција има и сенат кој има капацитет од 11 членови. Судската власт, уставно, во Света Луција е назависна.
Административна поделба
Света Луција е поделена на 10 четврти, кои некогаш биле нарекувани области за време на британската власт. Тие се:
Население, јазик и религија
Населението на Света Луција е со африканско потекло, односно 81% од населението. Исто така има значителен број мешано население кои претставуваат 11.9%, додека потоа следи индиска заедница со 2.4% и помала група на Европејци. Неспецифицирани жители бројат околу 3.1% од населението.
Службен јазик на државата е англиски јазик, но атилскиот креолски јазик е зборуван од околу 80% од населението, кој почнува да се користи за книжевноста, музиката и оди кон официјално користиење. Овој јазик произлегол од францускиот јазик, и мешавина од африкански јазици и карипски јазици.
Околу 70% од населението на Света Луција се католици. остатокот се адвентисти, англиканци, евангелисти, растафаријани и баптисти.
Култура
Во однос на населението и според Нобеловци од Света Луција, државата спаѓа во групата на земји со најголем број на добитници на Нобелова награда.
680 Женовева
680 Женовева — asteroid кој кружи околу Сонцето.
Вилијам Госет
Вилијам Госет (англиски:William Sealy Gosset) или подобро познат под својот псевдоним „Студент“ е познат статистичар кој прв ја дефинирал Студентовата t-распределба. Имал голем придонес во практиката на статистика во индустријата и земјоделството.
Живот и кариера
Кореспондирал со врвните англиски статистичари во тоа време :Карл Пирсон, Егон Пирсон и Р. A. Фишер. Бил во добри односи со Карл Пирсон кој многу му помогнал во неговата работа.Исто така имал и бројни јавни несогласувања со Фишер околу улогата на случајниот избор во експериментите. Госет бил цврст бранител на експериментална контрола, односно бил воодушевен од користа на систематски експериментални планови и противник на употребата на случајност. Оваа дискусија го поттикнала Госет да го напише неговиот последен труд, објавен неколку месеци по неговата смрт.
Во 1935 година Госет го напушта Даблин и заминува за Лондон каде што е на чело на новиот научен проект на пиварницата. Неговиот живот и пат завршува во Англија две години подоцна кога умира од срцев удар на 16 октомври 1937г. Неговото име останува забележано во плејадата на бројни статистичари кои дале придонес за развојот на статистиката како наука и за разрешувањето на нејзините проблеми и задачи.
NGC 3507
NGC 3507 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3507 се споменува и како UGC 6123, MCG 3-28-53, CGCG 95-100, KCPG 263B.
Откривање
Објектот е откриен на 14 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3507 е од видот SBb. Видливиот сјај со голо око изнесува 11,9 m, а оној во рамките на интервалот од минималната до максималната честота 12,7 m, додека површинскиот сјај изнесува 14,2 m/лм2. NGC 3507 има привидни димензии од 3,4' х 2,9'.
Астрономски податоци
Објектот е од епохата Ј2000.0. Положбениот агол на објектот е во износ од 110°.
Други поделби
Проучување на NGC 3507 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 33390. Во рамките на атласот на длабокото небо, Уранометрија 2000.00, објектот припаѓа на групата означена со бројот 146; додека во Каталогот на основни ѕвезди (GSC) е групиран под бројот 1433. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 463.
Користена литература
Sky Publishing Corp. and Cambridge University Press, 1985. (3098,238)
Трек-Сегафредо
Трек-Сегафредо (кратенка спорред UCI: TFS) — професионална друмска велосипедска екипа со лиценца во САД. Порано се нарекувала РадиоШек-Нисан, во 2014 година, Трек ја презел сопственоста на екипата и неговата лиценца за настап во Светската турнеја.
Магнетна индукција
Магнетна индукција или густина на магнетен тек (ознака B) — векторска физичка големина која го опишува магнетното поле и ја одредува Лоренцовата сила со која магнетното поле дејствува на електрично наелектризирана честичка во движење. Магнетната индукција е производ на магнетната пермеабилност на медиумот μ и јачината на магнетното поле H, односно:
Единицата за мерење на магнетната индукција е тесла (T = Wb/m²).
Магнетен тек и густина на магнетниот тек
Збирот на магнетните силници што минуваат низ површината S се нарекува магнетен тек или магнетен флукс Φ. Но, низ некои делови на површината S може да поминуват повеќе, а низ други делови помалку магнетни силници. Според тоа, густината на магнетните силници, односно магнетниот тек, ќе биде различна на различни места. Густината на магнетниот тек се означува со буквата B и се нарекува магнетна индукција. Ако магнетен флукс ΦB поминува низ површина S, тогаш густината на магнетниот тек B е еднаква на:
Густината на магнетниот тек или магнетната индукција е бројот на магнетни силници што минуваат низ единица површина. Во хомогено поле, густината на флуксот B во секоја точка од површината S е иста. Од горенаведениот израз произлегува дека магнетниот флукс е:
Мерна единица за магнетен флукс ΦB е 1 вебер, или скратено 1 Wb (во чест на германскиот физичар Вилхелм Вебер), а мерна единица за густина на магнетниот тек B, или магнетна индукција, е 1 тесла или скратено 1 Т (во чест на физичарот Никола Тесла). Врската помеѓу овие мерни единици е:
имено:
Големината на силата што делува на рамен спроводник во магнетно поле
Ако силата F што делува на рамен електричен спроводник во магнетно поле се мери при различни јачини на електричната струја I, различни густини на магнетниот тек B и различни должини на електричниот спроводник l, се доаѓа до следниот закон:
Од овој израз, лесно може да се добие магнетната индукција B ако се познати другите 3 величини, односно:
Од ова може да се изведе и дефиницијата за мерната единица на магнетна индукција. Единицата за магнетна индукција е магнетно поле кое делува со сила од 1 N на електричен спроводник со должина од 1 m, кој стои нормално на магнетните силници кога низ него тече електрична струја од 1 А. Оваа мерна единица се нарекува 1 њутн по амперметар (N/Am) или 1 Tesla (T).
Бидејќи:
или:
па:
Од изразот 1 T = 1 Wb/m2 произлеуга меѓународната дефиниција:
1 тесла (Т) е магнетна индукција на хомогено магнетно поле во кое магнетен флукс од еден вебер поминува вертикално низ површина од еден квадратен метар.
Бидејќи 1 T е многу голема единица, бидејќи многу силните електромагнети имаат магнетна индукција од 10 T, а Земјиното магнетно поле е едвај 10 -5 T, се користи помала за магнетна индукција единица гаус (G):
Николај Трусов
{{Инфокутија за велосипедист 2006–2008 2009–2011 2012 2013 2014–2016 2017-
}}
Николај Василевич Трусов (Николай Васильевич Трусов; р. во ) — руски професионален велосипедист, кој вози за професионалната континентална екипа. Трусов е професионален возач од 2004.
За сезоната 2014, Трусов настапува со.
Контрола на етернетски проток
Контролата на Етернетскиот проток е механизам за привремено запирање на пренос на податоци на Етернетска мрежа.
Етернет е протокол за сметачка мрежа. Контролата на протокот во Етернет се наоѓа во податочниот слој. Може да се настане ситуација кога испраќачката станица (сметач) може да пренесува податоци побрзо отколку што некои друг дел од мрежата(вклучувајќи ја и примачката станица) може да ја прими. Пренатрупаниот дел од мрежата ќе прати рамка за пауза, која го сопира преносот кај испраќачот за определен временски период.
Пауза е механизам за контрола на протокот кај целосно двонасочен пренос со етернет врска дефиниран од IEEE 802.3x стандардот кој користи MAC контролни рамки кои ја пренесуват Пауза командата. MAC контрлниот код за пауза е 0x0001 (хексадецимално). Само станиците конфигурирани за целосно двонасочен пренос можат да испратат рамка за пауза.
Кога една станица сака да испрати команда за пауза, ја испраќа МAC контролната рамка на 48-битна одредничка мостна групирана адреса на 01-80-С2-00-00-01. Оваа адреса е резервирана за употреба на рамките за пауза. Употребата на добро познатата адреса го поедноставува процесот на контрола на протокот со тоа што не е потребно станицата од едната страна на врската да ја пронаоѓа адресата, а пак станицата од другата страна на врската да ја зачува адресата.
Друга предност на користење на оваа multicast адреса произлегува од употребата на контрола на проток помеѓу мрежните преклопници. Конкретната multicast адреса што се користи е избрана од голем број на адреси коишто се задржани од страна на IEEE 802.1D стандардот (кој ја одредува операцијата на преклопниците). Нормално, рамка со multicast одредница која е доставена од преклопниците ќе се пренасочат и до сите порти на преклопниците. Сепак, овој број на multicast адреса е посебен и нема да бидат испратени од страна на 802.1D соодветниот прекинувач. Наместо тоа, рамките испратени на оваа адреса се разбрани од страна на преклопникот да бидат рамки со цел да се делува во рамките на преклопникот.
Рамката за пауза го вклучува бараниот периодот на чекање, во форма на два бајта позитивни цели броеви. Овој број е бараното време на пауза. Времето на чекање се мери во единици на пауза „quanta“ каде секоја единица е еднаква на 512 битови.
Недостатоци на контролата на протокот
Рамката за пауза не се препорачува во два случаи:
Праведност
Овој проблем се јавува кога два пораки ќе се обидат да се испратат кон истиот приемник, кога едниот испраќачот ќе го преоптовари линкот а другиот конзервативно го користи. Приемникот ќе испрати рамка за пауза на двата предаватели, поради multicast. Конзервативниот испраќач исто така ќе паузира за време на нејзиниот пренос. Алтернативните решенија имаат намена да ги паузираат само преопторувачкиот праќач
Приоритет на контрола на проток
Контролата на етернетскиот на проток ја нарушува етернет класата на сервис (дефинирана во 802.1p), со тоа сто датата од сите приоритети е прекината за да се исчистат постоечките привремени содржатели (buffers) кои може да содржат податоци со низок приоритет. Како лек за овој приоритет, Cisco произлезе со  приоритетна контола на проток. Овој механизам  користи 14 бајти од полнежот од 42 бајти во регуларна рамка за пауза. MAC opcodе за контрола за приоритетната редица е 0x001 за разлика од обичните паузи, приоритетните редици покажува време на паузирање во квантитет за секој приоритет посебно. Стандардот за приоритет на контрола на проток e во изработка како IEEE 802.1Qbb.
Награди Годум
Наградите Годум се годишни музички награди кои ги доделува Здружението на музичари на џез, поп и рок музика на Србија. Тие биле воспоставени и првпат доделени во 2018 година, по повод одбележувањето на 65-годишнината од ова здружение.
2018 година
Датум и место на доделување: 20 март 2018 година, Вурст плац бар Со постхумни повелби одликувани се поранешните истакнати членови на Здружението: Миливоје Миќа Марковиќ, Лазар Ристовски, Миша Блам, Предраг Гојковиќ Цуне, Влада Дивљан, Милан Делчиќ Делча и Зоран Божиновиќ.
Повелби за придонес во популаризацијата на музиката примиле: Петар Пеца Поповиќ, Петар Јањатовиќ, Александар Жикиќ, Катарина Епштајн, Бранка Главоњиќ и Јелена Влаховиќ.
2019 година
Датум и место на одржување на доделувањето: 17 април 2019 година, Атеље 212 Со повелби на Здружението оваа година се наградени: Влада Јанковиќ Џет, Бранко Росиќ, Брајан Рашиќ, Бане Обрадовиќ, Ненад Илиќ и Петар Ракиќ.
2020 година
Датум и место на одржување и доделување: 28 октомври 2020 година, Атеље 212 Добитници на повелбата за исклучителен придонес во развојот на блузот, џезот и рок музиката беа: Драган Марковиќ Маре, Иван Макрагиќ, Влада Мариќ, дискографска куќа, косовскомитровачки фестивал, Организација за колективно остварување на правата на интерпретаторите (ПИ) и Организација на музички автори на Србија (Сокој).
2021 година
Датум и место на одржување и доделување: 20 октомври 2021 година, културна институција Вук Стефановиќ Караџиќ Повелба за исклучителен придонес во музичкото творештво добиле новинарката Олга Кепчија и фотографот Небојша Бабиќ.
Список на ѕвезди во соѕвездието Октант
Ова е список на позначајни ѕвезди во соѕвездието Октант, надолно подредени според сјајноста.
Имиња на ромскиот народ
Ромите, или Цигани, ― народ кој е познат и по разни други имиња; на англиски како gypsies или gipsies, и Roma; на грчки како (gíftoi) или  (цигани), во Средна и Источна Европа како Цингани (и варијанти); во Франција како gitans (житанс) покрај другите датирани поими bohémiens (боемиенс) и manouches (манушес); во Италија како rom и sinti покрај датираните поими zingari, zigani и gitani (хитани); во Шпанија како gitanos (хитанос); а во Португалија како ciganos (сиганос).
Самоопределбата исто така варира: во Средна и Источна Европа, поимот Роми (ромски: Roma) е чест. Ромите од Англија се нарекуваат себе си (на англоромански) Романичал (Romanichal), оние од Скандинавија (на скандинавскоромски дијалект) романисел (Romanisæl). Во Европа во германското говорно подрачје, самоопределбата е Синти, во Франција Мануш, додека групите Шпанија, Велс и Финска користат Кало/Кале (од кало што значи „црно“ на ромски јазик). Постојат бројни подгрупи и кланови со свои самоопределувања, како што се Калдераш, Мачваја, Бојаш, Ловари, Модијар, Ксораксаи, Лаутари итн.
Во англискиот јазик (според Оксфорфскиот англиски речник), Rom е именка (со множина Romá или Roms) и придавка, додека Romany е исто така именка (со множина Romanies) и придавка. И Rom и Romany се во употреба на англискиот јазик од 19 век како алтернатива за Циганите. Romany се пишува и Romani, или Romani.
Понекогаш, rom и romani се пишуваат со двојно r, т.е. rrom и romani, особено во Романија за да се разликува од романскиот ендоним ( români ), со кој нема врска. Ова е добро утврдено во самиот ромски, бидејќи претставува фонема (/ʀ/ напишана и како ř и rh ) која во некои ромски дијалекти останала различна од онаа што се пишува со единечно r.
Роми е термин кој првенствено се користи во политички контекст за да се однесува на ромскиот народ како целина. Сепак, некои подгрупи Роми не се самоидентификуваат како Роми, затоа некои изучувачи избегнуваат да го користат поимот Роми (Roma) бидејќи не сите ромски подгрупи го прифаќаат поимот.
Бидејќи сите Роми го користат зборот Romani како придавка, поимот почнал да биде користен како именка за целата етничка група.
Денес, поимот Romani го користат некои организации, вклучувајќи ги Обединетите нации и Библиотеката на Конгресот на САД. Сепак, Советот на Европа и другите организации го користат терминот Roma за да се однесуваат на Ромите ширум светот и препорачале зборот Romani да се однесува на јазикот и културата: ромски јазик (Romani language), ромска култура (Romani culture).
Етимологија
Демонимите на Ромите, Ломците и Домците го делат истото етимолошко потекло, отсликувајќи го санскритскиот  „човек од ниска каста, кој живее со пеење и музика“.
Конечното потекло на санскритскиот поим (можеби од мундскиот или Дравидскиот) е несигурено. Коренот на зборот, ', е поврзан со свирење на тапани, којшто е поврзан со санскритскиот вербален корен ' „да звучи (како тапан)“, можеби позајмица од дравидскиот, на пр. Канада ḍamāra „пар тапани за котел“ и телугу ṭamaṭama „тапан, томтом “.
Циган
Парламентарното истражување на Комитетот на британскиот Дом на општините, како што е опишано во нивниот извештај „Справување со нееднаквостите со кои се соочуваат заедниците на Ромите, калајџиите и чергарите“ (објавено 2019), изјавиле за нивните наоди во Обединетото Кралство дека: „Прашавме многу членови на циганските, ромските и чергарските заедници како тие претпочитаат да се опишат себеси. Додека некои сметаат дека поимот „Циган“ е навредлив, многу засегнати страни и сведоци биле горди што се поврзуваат со овој поим и затоа решиле дека е правилно да го користат, онаму каде што е соодветно, во текот на извештајот“.
Оксфордскиот англиски речник наведува дека „циган“ е а
Според Оксфордскиот англски речник, зборот првпат бил употребен на англиски јазик во 1514 година, со уште неколку употреби во истиот век, а и Едмунд Спенсер и Вилијам Шекспир го користеле овој збор.
Овој егзоним понекогаш е пишуван со голема буква, за да се покаже дека означува етничка група. Шпанскиот термин gitano, францускиот термин и баскискиот поим  имаат исто потекло.
Во текот на 16-тиот и 17-тиот век, името било напишано на различни начини: Egipcian, Egypcian, 'gypcian. Англискиот збор gipsy/gypsy потекнува од правописот што ја изгубил почетната голема буква Е, и тоа е една од причините што често се пишува со почетната g со мала буква. Како што поминувало времето, поимот gipsy/gypsy се менувал за да вклучи други поврзани стереотипи како што се номадизмот и егзотизмот. Џон Метјус во Светскиот атлас на дивинација ги нарекува циганите како „мудри жени“. Разговорично, gipsy/gypsy се користи за секое лице кое говорникот го смета за соодветно на циганските стереотипи.
Употреба во англиското право
Gipsy има неколку развојни и преклопувачки значења според англискиот закон. Според Законот за каравански места и контрола на развојот од 1960 година, циганите се дефинирани како „личности со номадска животна навика, без оглед на нивната раса или потекло, но не вклучуваат членови на организирана група на патувачки шоумени, или лица ангажирани во патувачки циркуси, патувања заедно како такви“. Дефиницијата вклучува такви групи како што се патниците од Њу Ејџ, како и Ирски чергари и Роми.
Циганите од ромско потекло се призната етничка група за целите на Законот за расни односи од 1976 година од Комисијата за расна еднаквост против Датон 1989 г. во Северна Ирска во 1997 година).
Цигани (Tsinganoi)
Во поголемиот дел од континентална Европа, Ромите се познати по имиња поврзани со грчкиот поим (цигани): Името потекнува од средновековниот грчки (ацингани; латински adsincani, адсинкани) или  (атингани, буквално „недопирливи“), поимкој се применува на сектата на Мелхиседехијците. Адсинчаните се појавуваат во ракопис од 11 век зачуван во Света Гора, Житието на Свети Георгиј Атонит (напишан на грузиски јазик), како „самарјански народ, потомци на Симон Магионичарот, по име Адсинкани, кои биле познати волшебници и негативци.“ Во текстот, императорот Константин Мономахос ги вработува Адсинчаните да истребат диви животни, кои го уништувале дивечот во царскиот парк Филопација.
Боемци (Bohémiens)
Бидејќи многу Роми кои живееле во Франција дошле преку Бохемија, тие биле нарекувани Bohémiens (Боемци). Овој поим подоцна ќе биде прилагоден од Французите за да се однесува на одреден уметнички и осиромашен начин на живот на поединецот, познат како боемство.
Волчишки манастир
Волчишки манастир „Света Петка“ (Ιερά Μονή Αγίας Παρασκευής Δομίρου) — женски манастир кај селото Волчишта, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.
Сместен е на 2 км источно од селото и има неколку храма — главниот „Св. Петка“, црквата „Св. Рафаил“, црквата „Св. Спиридон“ и параклисот „Св. Теофанија“.
Историја
Манастирот е основан околу 1500 г. како метох на Кушничкиот манастир („Пресв. Богородица Косиница“). Според тврдење на епархискиот портал, бил изгорен од Македонци и обновен во 1904 г. На влезната плоча на црквата се вели: „Овој Свети храм е обновен во 1904 година со помошта на Богородица Косиница Кушничка при игуменот архимандрит Дамаскин Вафидис“. Во 1924 г. по размената на население меѓу Грција и Турција, по инцијатива на митрополитот Лаврентиј Драмски, Кушничкиот манастир го отстапил метохот на шест монахињи од Имерскиот манастир „Св. Јован Претеча“ во Понт, кои со себе ги долене иконостасните икони од тамошниот храм. Со кралски указ на Павле I манастирот е прогласен за независен и станал првиот женски манастир во Егејска Македонија под грчка власт. Со текот на времето манастирот е напуштен. Неговата обнова започнала во ноември 1988 г. од игуменијата Маријам и завршила во 2004 г.
NGC 1572
NGC 1572 — спирална галаксија во соѕвездието Длето, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1572 се споменува и како ESO 303-14, MCG -7-10-3, AM 0421-404, IRAS 04210-4042.
Откривање
Објектот е откриен на 23 октомври 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 22 м 42,7 с, а неговата деклинација, односно висината на лакот на тој агол, - 40° 36' 4". Положбениот агол на објектот е во износ од 0°.
Други поделби
Проучување на NGC 1572 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 14993. Во рамките на атласот на длабокото небо, Уранометрија 2000.00, објектот припаѓа на групата означена со бројот 391; додека во Каталогот на основни ѕвезди (GSC) е групиран под бројот 7581.
База „Артигас“
Генералната станица „Артигас“ (Base Científica Antártica Artigas), позната и како База „Артигас“ — поголемата од двете уругвајски научни истражувачки станици на Антарктикот, а другата е базата ECARE. Таа е една од 68-те бази на Антарктикот.
Организација
Од 1984 година се спроведуваат истражувања во овие области:
Глациологија: Општа глациологија, Јужни Шетландски Острови и Антарктички Полуостров, во различни области со цел да се детектираат промените на животната средина поради антропогени активности и оние поврзани како одговор на климатските промени. Оваа програма е во опсегот на препораките на Научниот комитет за истражување на Антарктикот и се спроведува во соработка со други нации кои работат на Антарктикот (КОРДИ)
Атмосферски науки: Баждарење на ефектите на атмосферата врз металите кои вообичаено се користат во спектроскопија та на Антарктикот за да се идентификуваат производите од атмосферска корозија и работа на јоносферска лабораторија во Артигас, уругвајската истражувачка станица во текот на целата година на островот Крал Џорџ.
Океански науки: Компаративни проучувања на физичките и хемиските променливи во крајбрежните води на заливот Филдес Набљудувања на антарктичкиот поларен фронт (конвергенција на Антарктикот) Морска метеорологија на Дрејковиот Премин, според целите на Научниот комитет за истражување на Антарктикот и Антарктичкиор договор.
Наука за Земјата: Сателитски геодезиски апликации за програмата SCAR_EPOCH и GIANT
Животни науки: Медицински истражувања на антарктичкиот крил (Euphausia superba) васкуларни и липидни одлики Модификација на колагенската болест и атеромот кај зајаците со додавање крил во нивната исхрана. Орнитолошки набљудувања на полуостровот Филдес (Остров Крал Џорџ), Јужен Залив (Остров Ливингстон) и Хармони Поинт (Остров Нелсон), Јужни Шетландски Острови. Студии за однесувањето во колонија на пингвини на Јужните Шетландски Острови
Логистика: се обезбедени од Министерството за национална одбрана (чиј дел е Уругвајскиот Антарктички институт) и вооружените сили (армијата, морнарицата и воздушните сили), кои исто така придонесуваат за научни програми.
Транспортните методи вклучуваат авиони Херкулес Ц-130Б, хеликоптери Бел 212, бродови на морнарицата и други поморски единици, амфибиски возила и разни копнени возила.
Уругвај е особено внимателен на прашањата за животната средина и ги почитува сите договори и договори релевантни за Антарктикот, затоа развива програми за континуирано следење на животната средина кои ги надополнуваат проценките на влијанието на неговите активности.
Научни активности
Следниве научни активности се спроведуваат базата:
Стационална инфраструктура
Површина и згради
36-тата одаја на Шаолин
36-тата одаја на Шаолин (少林三十六房, Ша̀о Ли́н сāн ше́ љу̀ фа́нг, англ. The 36th Chamber of Shaolin), познат и како Мајстор-убиец и Мајсторот-убиец од Шаолин — кунг-фу филм во продукција на Браќата Шо, режиран од Љу Ѓаљанг, чија главна улога ја толкува Гордон Љу. Се смета за најлегендарниот и најдобриот кунг-фу филм на сите времиња.
Приказната во филмот е измислена, но заснована на живото и делото на Сан Те, легендарен ученик на боречки вештини кој вежбал под раководство на војсководецот Чи Шан, толкуван од Гордон Љу, посвоен брат на режисерот.
„36-тата одаја на Шаолин“ надекаде се смета за најдобриот кунг-фу филм на сите времиња и клучен момент во кариерата на режисерот и глумецот. По овој филм следел продолжетокот под наслов Враќање во 36-тата одаја, кој бил покомичен, со Гордон Љу како главен лик и спореден глумец кој ја толкувал улогата на Сан Те, како и Учениците од 36-тата одаја.
Дејствие
Младиот ученик е поведен од неговиот наставник-активист во локалниот бунт против манџурска власт. Властите го задушуваат бунтот и го ликвидираат училиштето, со тоа што ги убиваат и нивните пријатели и семејства. The young man seeks vengeance. Повреден од нападот на манџурските активисти, главнот лик бега во Шаолинскиот храм и бара да го научат кунг-фу. Отпрвин будистичките монаси го одбиваат како, но главниот игуменот се смилостивува, па го задржува момчето. Една година подоцна, младичот започнува со боречките вежби во 35-те одаи на храмот и напредува подобро од било кој друг ученик.
Меѓутоа, како што се наближува крајот на учењето, храмот го „истерува“ како маска за да може да му помогне на народот против угнетувачите. Така младичот се враќа во неговото родно место, и му помага на народот со тоа што ги учи боречки вештини. Пред завршетокот на политичката револуција која тој ја поттикнува, принуден е да се бори против неговиот соперник - функционер. На крај тој победува и се враќа во шаолинскиот храм, каде отвора нова, 36-та одаја, во која обичниот народ може да учи кунг-фу без да треба да стане монах.
Дистрибуција
Филмот добил ДВД издание во азиската издавачка куќа на Вајнштајн Компани, Драгон Династи на 19 јуни 2007. ДВД-то содржи коментари од РЗА и филмскиот критичар Анди Клајн, како и интервју со Гордон Љу.
862 Франција
862 Франција — астероид што кружи околу Сонцето.
Грасау (Саксонија-Анхалт)
Грасау (Grassau) — село и поранешна општина во округот Штендал, во Саксонија-Анхалт, Германија. Од 1 јануари 2010 е дел од градот Бизмарк.
NGC 5951
NGC 5951 — спирална галаксија во соѕвездието Змија, заведена во Новиот општ каталог на длабоконебесни тела.
Атанасиј IV Цариградски
Атанасиј II — грчки духовник и вселенски патријарх од 2 до 10 август 1679 г.
NGC 5951
Објектот бил предмет и на други истражувања, па освен како NGC 5951 се споменува и како UGC 9895, MCG 3-40-3, CGCG 107-3, IRAS 15313+1510.
Атанасиј IV Цариградски
На престолот се задржал само 8 дена, па бил симнат од редестовскиот епископ под одвинение за срамно и недолично однесување кон народот. По ова, на престолот повторно дошол Дионисиј IV со помош на противниците на Анастасиј.
NGC 5951
Откривање
Објектот е откриен на 19 март 1787 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 33 м 43,1 с, а неговата деклинација, односно висината на лакот на тој агол, +15° 0' 27"". Положбениот агол на објектот е во износ од 5°.
Други поделби
Проучување на NGC 5951 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 55435. Во рамките на атласот на длабокото небо, Уранометрија 2000.00, објектот припаѓа на групата означена со бројот 199; додека во Каталогот на основни ѕвезди (GSC) е групиран под бројот 940. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 82.
Ратко Рудиќ
Ратко Рудиќ (Ratko Rudić; р. во ) — хрватски тренер во ватерполо и некогашен ватерполист, а во моментот е селектор на бразилската ватерполо репрезентација.
Вкупно во играчката и тренерската кариера има освоено 64 трофеи, од кои 19 на клупско ниво и 45 на репрезентативно ниво вклучувајќи 18 златни на највисоко европско и светско и олимписко ниво. Како играч и тренер 11 пати бил учесник на олиписките игри во периодот од 1968 до 2012 година што претставува апсолутен рекорд во хрватскиот спорт. Неговиот татко бил воен пилот со служба во Белград, па поради тоа е роден во главниот град на Југославија. Играчката карера му траела 20 години од кои 18 во сенироска конкуренција од кои 1959-1960 бил член на Јединство од Задар, од 1961- 1971 година бил член на Јадран од Сплит и во белградски Партизан од 1971-1981 година, како и за јуниорската и сениорската репрезентација на СФРЈ.Во периодот на од 1968-1981 година за југоловенската репрзентација забележал 297 настапи и постигнал 80 голови.Како играч освоил 26 трофеи од кои 17 се на клупско ниво и 9 на репрезентативно ниво.
Хоим
Хоим (Hoym) — град и поранешна општина во округот Залцланд во германската покраина Саксонија-Анхалт. Од 15 јули 2009, е дел од градот Зеланд. Хоим се наоѓа на реката Зелке, помеѓу градовите Ашерслебен и Кведлинбург. Една од најголемите знаменитости во градот е Замокот Хоим, кој се користи како дом за ментално хендикепирани лица. Хоим е дел од заедницата на општини Зеланд, во округот Залцланд.
Галилеја
Галилеја (Хебрејски הגליל — ха-Галил, арапски الجليل — Ел Џелал) — географски регион кој го опфаќа поголемиот дел од северен Израел. Традиционално се дели на три дела;
Географија
Галилеја опфаќа повеќе од една четвртина од денешен Израел и зафаќа површина од околу 5.000 км2. Се протега од Дан на север, кај планината Хермон, до гребените Кармела и Гилбоа на југ, и од долината на Јордан на исток па сè до Средоземното Море на запад.
Западна Галилеја се протега од северот на Хаифа до границата помеѓу Израела и Либан. Долна Галилеја се протега од планината Кармел на југ до долината Беит Хакерем на север. Горна Галилеја се протега од Беит Хакерем па сè до границата со Либан. Источната граница е Галилејското Езеро и планината Голан.
Поголемиот дел од Галилеја се состои од ридест терен, со висини помеѓу 500 до 700 метри. Постојат повеќе високи планини како што се планините Табор и Мерон. Релативно ниските температури во споредба со останатиот дел на Израел и големата количина на врнежи ја прават Галилеја центар на флората и фауната. Поради потоците, растителноста и Галилејското езеро, Галилеја е популарно туристичко одредиште во Израел.
Историја
Во минатото евреите ја нарекувале Галилеја Галил. За време на Римското Царство регионот бил поделен на Јудеја, Самарија и Галилеја, која го опфаќала целиот северен дел на земјата, и бил најголем од тие три региони. Ирод Антип, син на Ирод Велики, владеел со Галилеја како тетрарх во времето на Исус Христос. Галилеја била татковина на Исус во поголемиот дел од неговиот живот.
Во 638. година арапскиот калифат ја презел контролата над регионот и ја припоил кон Урдун (Јордан). Во текот на Крстоносните војни Галилеја станува Кнежевство Галилеја. Во поголемиот дел од средниот век регионот бил под јурисдикција на Османлиското Царство, а после тоа под британски мандат. Ја населиле Арапите и Друзите. Во 1948. година Галилеја му припаднала на Израел.
Модерна Галилеја
Главни градови на Галилеја се Ако, Назарет, Нахарија, Сафед, Кармиел, Афула, Кирјат Шемона и Тиберијада. Иако е Хаифа надвор од регионот служи како административен и комерцијален центар. Повеќето населби се мали села кои ги поврзуваат ретки патишта. Железницата оди долж брегот на Средоземното Море. Се развиваат и индустриски паркови кои би го вработиле населението.
Хоенвулш
Хоенвулш (Hohenwulsch) — село и поранешна општина во округот Штендал, во Саксонија-Анхалт, Германија. Од 1 јануари 2010 е дел од градот Бизмарк.
Мостец
Мостец (словенечки: Mostec) — населба во Општина Брежице во источна Словенија. Областа е дел од историскиот регион Штаерска. Населбата сега е вклучена во Посавскиот статистички регион.
Прстенеста мрежа
Прстен мрежата е мрежна топологија во која секој јазол се поврзува со точно два други јазли, формирајќи еднократен неприкинат пат за сигнали преку секој јазол - прстен. Податоците патувааат од јазол до јазол, и секој јазол по патот управува со одреден пакет.
Бидејќи прстен топологијата овозможува само еден пат помеѓу било кои два јазли, прстен мрежите може да бидат прекинати поради нефункционирањето на само еден линк. Нефункционирањето на јазолот или прекин на кабелот може да се изолира секој јазол во рилог на прстенот.
FDDI мрежите ја надминуваат оваа ранливост со испраќање на податоци во надесно или налево во прстенот: во случај на прекин на податоците е завиткано назад во комплементарниот прстен пред да стигне до крајот на кабелот, одржувајќи пат кон секој јазол по добиеното „C-Ring“.
Многу прстен мрежи го користат „обратновртечкиот прстен“ за да формираат редундантна топологија. Ваквите “двојни прстен мреќи“ вклучувајќи ги Spatial Reuse Protocol, Fiber Distributed Data Interface (FDDI), и Resilient Packet Ring.
802.5 мрежите- познати како IBM Token Ring мрежи, ја избегнуваат слабоста на прстен топологијата. Тие всушност користат ѕвезда топологија во физичкиот слој и Multistation Access Unit (MAU) што ќе го заменува прстенот во податочниот слој.